**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO ATASKAITOS RENGIMO TVARKOS APRAŠO PATVIRTINIMO**

2022 m. vasario    d. Nr. B1-

Molėtai

**Projektas**

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 16 straipsnio 3 dalimi,

 Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašą (pridedama).
2. Pripažinti netekusiu galios Molėtų rajono savivaldybės tarybos 2016 m. balandžio 29 d. sprendimą Nr. B1-126 „Dėl Molėtų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo ir teikimo tvarkos aprašo patvirtinimo“.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

PATVIRTINTA

 Molėtų rajono savivaldybės tarybos

 2022 m. vasario d. sprendimu Nr. B1-

**MOLĖTŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO ATASKAITOS RENGIMO TVARKOS APRAŠAS**

**I SKYRIUS**

**BENDROSIOS NUOSTATOS**

 1. Molėtų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašas (toliau – Tvarkos aprašas) nustato Molėtų rajono savivaldybei (toliau – Savivaldybė) nuosavybės teise priklausančio turto valdymo, naudojimo ir disponavimo juo ataskaitos rengimo tvarką.

2. Tvarkos aprašu privalo vadovautis Savivaldybės administracijos valstybės tarnautojai ir darbuotojai, dirbantys pagal darbo sutartis, Savivaldybės biudžetinių įstaigų, viešųjų įstaigų, Savivaldybės įmonių bei kitų juridinių asmenų, valdančių, naudojančių ir disponuojančių Savivaldybei nuosavybės teise priklausantį turtą, vadovai ir darbuotojai, kurie teikia informaciją ir (ar) rengia Savivaldybei nuosavybės teise priklausančio turto valdymo, naudojimo ir disponavimo juo ataskaitą (toliau – Ataskaita), ją derina ir pasirašo.

3. Savivaldybės biudžetinės įstaigos, viešosios įstaigos, Savivaldybės įmonės bei kiti juridiniai asmenys, valdantys, naudojantys ir disponuojantys Savivaldybei nuosavybės teise priklausantį turtą (toliau – Savivaldybės turtą valdantys subjektai), teikia Savivaldybės administracijai (toliau – Administracija) informaciją, reikalingą turto Ataskaitai parengti šiuo Tvarkos aprašu nustatyta tvarka ir terminais.

4. Savivaldybei nuosavybės teise priklausančio turto valdymo, naudojimo ir disponavimo juo ataskaitos rengimą reglamentuoja Lietuvos Respublikos valstybės ir savivaldybių turto valdymo, naudojimo ir disponavimo juo įstatymas ir Tvarkos aprašas.

**II SKYRIUS**

**ATASKAITŲ RENGIMAS IR TEIKIMAS**

5. Savivaldybei nuosavybės teise priklausančio turto valdymo, naudojimo ir disponavimo juo ataskaita susideda iš šių dalių:

5.1. aiškinamojo rašto, kuriame pateikiama Savivaldybei nuosavybės teise priklausančio nekilnojamojo turto valdymo, naudojimo ir disponavimo juo apžvalga:

5.1.1. informacija apie Savivaldybei priklausantį nekilnojamąjį turtą, nurodant valdomų objektų skaičių, institucijų skaičių bei bendrai valdomą plotą (m²);

5.1.2. Savivaldybės nekilnojamojo turto išlaikymo sąnaudos (komunalinės ir remonto);

5.2. Savivaldybės nekilnojamojo turto pasiskirstymas pagal naudojimo pagrindą, nurodant, kiek turto įsigyta, valdoma patikėjimo teise, patikėjimo sutartimi, pagal panaudą, išnuomota, parduota ir koks nekilnojamasis turtas yra laisvas, nenaudojamas (užpildant pateiktas lenteles).

6. Ataskaita rengiama kasmet gruodžio 31 d. duomenimis pagal Savivaldybės turtą valdančių subjektų pateiktus duomenis.

7. Savivaldybės turtą valdantys subjektai duomenis pateikia Molėtų rajono savivaldybės administracijos Turto skyriui iki kiekvienų metų balandžio 1 d.

8. Savivaldybės turtą valdantys subjektai pagal turimus buhalterinės apskaitos duomenis pateikia informaciją nurodydami valdomo Savivaldybės turto būklės pokyčius, kurie parodo praėjusius kalendorinius metus, užpildydami šio Tvarkos aprašo 1–7 prieduose pateiktas formas.

9. Turto ataskaitą rengia Molėtų rajono savivaldybės administracijos Turto skyrius. Turto skyrius turi teisę gauti kitą informaciją iš šia informacija disponuojančių institucijų, taip pat gali naudoti ir kitų šaltinių informaciją. Papildomą prašomą informaciją Savivaldybės turtą valdantys subjektai turi Turto skyriui pateikti raštu ne vėliau kaip per 7 darbo dienas; jeigu prašoma papildomos informacijos, - pateikti skubos tvarka – per 3 darbo dienas nuo prašymo gavimo.

10. Molėtų rajono savivaldybės administracijos Turto skyriaus parengtą Ataskaitą kiekvienais metais iki birželio 1 d. pasirašo Savivaldybės administracijos direktorius.

11. Savivaldybės administracijos direktorius pasirašytą Ataskaitą pateikia susipažinti Molėtų rajono savivaldybės tarybai iki liepos 1 d. Molėtų rajono savivaldybės taryba susipažįsta su Ataskaita priimdama sprendimą dėl pritarimo Ataskaitai.

12. Ataskaita skelbiama Molėtų rajono savivaldybės interneto svetainėje.

 **III SKYRIUS**

 **BAIGIAMOSIOS NUOSTATOS**

13. Už Administracijai pateiktų duomenų teisingumą atsako duomenis teikiančios Savivaldybės biudžetinės, viešosios įstaigos ar kito juridinio asmens vadovas, pasirašantis ir patvirtinantis teikiamų duomenų teisingumą.

14. Tvarkos aprašas keičiamas ar pripažįstamas netekusiu galios Savivaldybės tarybos sprendimu.

15. Asmenys, pažeidę šį Tvarkos aprašą, atsako teisės aktų nustatyta tvarka.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_